als_Latn dik_Latn sag_Latn
Tregu imobilar po përmirësohet
Tregu imobilar po përmirësohet pas një recensioni gati trevjeçar. Banka e Shqipërisë raportoi se në fund të vitit 2014, zhvillimet në tregun e pasurive të paluajtshme treguan një situatë lehtësisht të përmirësuar.
Gjatë tremujorit të fundit të vitit 2014, indeksi i çmimit të banesave u përmirësua me 1.2% ndaj një viti më parë, nga një trend rënës që kishte nisur që nga tremujori i fundit të 2013.
Agjentët e pasurive të paluajtshme janë më optimistë. Kredia për blerje pasurie të paluajtshme u përmirësua në gjashtëmujorin e dytë të vitit dhe norma e interesit për këtë portofol shënoi rënie. Gjithsesi, cilësia e portofolit të kredisë për blerje pasurie të paluajtshme paraqitet e përkeqësuar.
Në të njëjtën periudhë, teprica e kredisë për blerje pasurie të paluajtshme është përmirësuar ndjeshëm ndaj pjesës së parë të vitit, me një rritje prej 8.3%. Gjithsesi, gjatë vitit 2014, kjo kredi rezultoi 1% më pak se një vit më parë.
Në gjysmën e dytë të vitit 2014, norma e ponderuar e interesit për kredi për blerje pasurie të paluajtshme ka rënë në 6.7%, duke ndjekur prirjen rënëse të normave të interesit të kredisë në treg, si rezultat i një politike monetare lehtësuese.
Si rrjedhojë, edhe kostoja relative e pagesës së kësaj kredie është zbutur, duke reflektuar kushte më të favorshme për blerjen e pronave të patundshme nga këndvështrimi i huamarrësit.
/ mapo.al
është lexuar 689 herë (2 herë sot)
als_Latn als_Latn als_Latn als_Latn als_Latn als_Latn als_Latn epo_Latn als_Latn